CELEX: 32009D0761
Language: fi
Date: 2009-10-15 00:00:00
Title: 2009/761/EY: Komission päätös, tehty 15 päivänä lokakuuta 2009 , päätöksen 2003/467/EY muuttamisesta siltä osin kuin on kyse Skotlannin julistamisesta nautojen tuberkuloosista virallisesti vapaaksi (tiedoksiannettu numerolla K(2009) 7790) (ETA:n kannalta merkityksellinen teksti)

16.10.2009   
            
            
               FI
            
            
               Euroopan unionin virallinen lehti
            
            
               L 271/34
            
         
      KOMISSION PÄÄTÖS,
   tehty 15 päivänä lokakuuta 2009,
   päätöksen 2003/467/EY muuttamisesta siltä osin kuin on kyse Skotlannin julistamisesta nautojen tuberkuloosista virallisesti vapaaksi
   (tiedoksiannettu numerolla K(2009) 7790)
   (ETA:n kannalta merkityksellinen teksti)
   (2009/761/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I kohdan 4 alakohdan,
   sekä katsoo seuraavaa:
   
               (1)
            
            
               Direktiivissä 64/432/ETY säädetään, että jäsenvaltio tai sen osa voidaan julistaa nautojen tuberkuloosista virallisesti vapaaksi, kun sen nautakarjat täyttävät tietyt mainitussa direktiivissä säädetyt edellytykset.
            
         
               (2)
            
            
               Luettelo niistä jäsenvaltioista ja niiden alueista, jotka on julistettu nautojen tuberkuloosista vapaiksi, esitetään nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (2).
            
         
               (3)
            
            
               Yhdistynyt kuningaskunta toimitti koko Skotlannin alueen osalta komissiolle todisteet siitä, että direktiivissä 64/432/ETY säädetyt asiaan liittyvät edellytykset täyttyvät, jotta Skotlanti voitaisiin katsoa virallisesti nautojen tuberkuloosista vapaaksi Yhdistyneen kuningaskunnan alueeksi.
            
         
               (4)
            
            
               Yhdistyneen kuningaskunnan toimittamien asiakirjojen arvioinnin johdosta Skotlannin koko alue olisi julistettava virallisesti nautojen tuberkuloosista vapaaksi Yhdistyneen kuningaskunnan alueeksi.
            
         
               (5)
            
            
               Sen vuoksi päätöstä 2003/467/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2003/467/EY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä lokakuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  EUVL L 156, 25.6.2003, s. 74.
   
      LIITE
      Korvataan päätöksen 2003/467/EY liitteessä I oleva 2 luku seuraavasti:
      
         ”2   LUKU
         
         
            Tuberkuloosista virallisesti vapaat jäsenvaltioiden alueet
         
         Italiassa:
         
                     —
                  
                  
                     Abruzzon alue: Pescaran maakunta,
                  
               
                     —
                  
                  
                     Emilia-Romagnan alue,
                  
               
                     —
                  
                  
                     Friuli-Venezia Giulian alue,
                  
               
                     —
                  
                  
                     Lombardian alue: Bergamon, Comon, Leccon ja Sondrion maakunnat,
                  
               
                     —
                  
                  
                     Marchen alue: Ascoli Picenon maakunta,
                  
               
                     —
                  
                  
                     Piemonten alue: Novaran, Verbanian ja Vercellin maakunnat,
                  
               
                     —
                  
                  
                     Sardinian alue: Oristanon maakunta,
                  
               
                     —
                  
                  
                     Toscanan alue: Grosseton, Livornon, Luccan, Praton, Pisan, Pistoian ja Sienan maakunnat,
                  
               
                     —
                  
                  
                     Trentino-Alto Adigen alue: Bolzanon ja Trenton maakunnat,
                  
               
                     —
                  
                  
                     Veneton alue.
                  
               Yhdistyneessä kuningaskunnassa:
         
                     —
                  
                  
                     Iso-Britannia: Skotlanti.”